กฎกระทรวงกฎกระทรวงกำหนดจำนวนกรรมการคุณสมบัติ หลักเกณฑ์ และวิธีการสรรหาการเลือกประธานกรรมการและกรรมการวาระการดำรงตำแหน่งและการพ้นจากตำแหน่งของกรรมการในคณะกรรมการการอาชีวศึกษาพ.ศ.๒๕๔๖[๑] อาศัยอำนาจตามความในมาตรา ๘ และมาตรา ๑๗ วรรคสี่ แห่งพระราชบัญญัติระเบียบบริหารราชการกระทรวงศึกษาธิการพ.ศ. ๒๕๔๖ รัฐมนตรีว่าการกระทรวงศึกษาธิการออกกฎกระทรวงไว้ ดังต่อไปนี้ข้อ ๑ ในกฎกระทรวงนี้กรรมการ หมายความว่า กรรมการการอาชีวศึกษาองค์กรปกครองส่วนท้องถิ่น หมายความว่าองค์การบริหารส่วนจังหวัด เทศบาลองค์การบริหารส่วนตำบล กรุงเทพมหานคร เมืองพัทยาและองค์กรปกครองส่วนท้องถิ่นอื่นที่ได้รับการจัดตั้งตามกฎหมายองค์กรวิชาชีพ หมายความว่าองค์กรวิชาชีพที่ได้รับการจัดตั้งตามกฎหมายข้อ ๒ ให้คณะกรรมการการอาชีวศึกษา มีกรรมการจำนวนสามสิบเอ็ดคนประกอบด้วย(๑) ประธานกรรมการ(๒) กรรมการโดยตำแหน่งจำนวนเจ็ดคน ได้แก่ปลัดกระทรวงศึกษาธิการเลขาธิการคณะกรรมการการศึกษาขั้นพื้นฐาน เลขาธิการคณะกรรมการการอุดมศึกษา เลขาธิการคณะกรรมการพัฒนาการเศรษฐกิจและสังคมแห่งชาติเลขาธิการสภาการศึกษา ผู้อำนวยการสำนักงบประมาณ และผู้อำนวยการสำนักงานรับรองมาตรฐานและประเมินคุณภาพการศึกษา(๓) กรรมการที่เป็นผู้แทนองค์กรเอกชนจำนวนสามคน(๔) กรรมการที่เป็นผู้แทนองค์กรปกครองส่วนท้องถิ่นจำนวนหนึ่งคน(๕) กรรมการที่เป็นผู้แทนองค์กรวิชาชีพ จำนวนสองคน(๖) กรรมการผู้ทรงคุณวุฒิ จำนวนสิบหกคนซึ่งแต่งตั้งจากผู้ที่มีความรู้ความสามารถ ความเชี่ยวชาญ และประสบการณ์สูงทางด้านการบริหารการอาชีวศึกษาด้านเศรษฐกิจและการพัฒนากำลังคน ด้านอุตสาหกรรม ด้านเกษตรกรรมและการประมงด้านธุรกิจและการบริการด้านศิลปหัตถกรรมด้านคหกรรม และด้านการศึกษาพิเศษ ด้านใดด้านหนึ่งหรือหลายด้านรวมกัน(๗) เลขาธิการคณะกรรมการการอาชีวศึกษาเป็นกรรมการและเลขานุการข้อ ๓ ประธานกรรมการและกรรมการตามข้อ๒ (๓) (๔) (๕) และ (๖) ต้องมีคุณสมบัติดังต่อไปนี้(๑) มีสัญชาติไทย(๒) มีอายุไม่ต่ำกว่าสามสิบห้าปีบริบูรณ์(๓) ไม่เป็นบุคคลล้มละลาย(๔) ไม่เป็นคนไร้ความสามารถหรือคนเสมือนไร้ความสามารถ(๕) ไม่เคยมีประวัติเสื่อมเสียทางจริยธรรม จรรยาบรรณ และการประกอบวิชาชีพ(๖) ไม่เคยได้รับโทษจำคุกโดยคำพิพากษาถึงที่สุดให้จำคุกเว้นแต่เป็นโทษสำหรับความผิดที่ได้กระทำโดยประมาท หรือความผิดลหุโทษ(๗) เป็นที่ยอมรับในเรื่องความซื่อสัตย์และความยุติธรรมข้อ ๔ การสรรหาและการเลือกประธานกรรมการและกรรมการมีหลักเกณฑ์และวิธีการดังนี้(๑) การสรรหาและการเลือกผู้แทนองค์กรเอกชน ให้สภาอุตสาหกรรมแห่งประเทศไทย สภาหอการค้าแห่งประเทศไทยและคณะกรรมการกลางกลุ่มเกษตรกรแห่งประเทศไทยเสนอชื่อผู้ที่เห็นสมควรเป็นกรรมการ ซึ่งมีคุณสมบัติตามข้อ๓ แห่งละหนึ่งคนในการสรรหาและการเลือกให้แต่ละประเภทขององค์กรแยกกันดำเนินการ(๒) การสรรหาและการเลือกผู้แทนองค์กรปกครองส่วนท้องถิ่นให้สภาขององค์กรปกครองส่วนท้องถิ่นที่จัดการอาชีวศึกษาเสนอชื่อผู้ที่เห็นสมควรเป็นกรรมการซึ่งมีคุณสมบัติตาม ข้อ ๓ แห่งละหนึ่งคนจากนั้นให้ผู้ได้รับการเสนอชื่อเลือกกันเองให้เหลือจำนวนหนึ่งคน(๓) การสรรหาและการเลือกผู้แทนองค์กรวิชาชีพ ให้องค์กรวิชาชีพแต่ละแห่งเสนอชื่อผู้ที่เห็นสมควรเป็นกรรมการ ซึ่งมีคุณสมบัติตามข้อ ๓แห่งละหนึ่งคน จากนั้นให้ผู้ได้รับการเสนอชื่อเลือกกันเองให้เหลือจำนวนสองคน(๔) การสรรหาและการเลือกผู้ทรงคุณวุฒิให้สถานศึกษาที่จัดการอาชีวศึกษาทั้งของรัฐและเอกชนเสนอชื่อผู้ที่มีความรู้ความสามารถ ความเชี่ยวชาญและประสบการณ์สูงในด้านต่าง ๆ ตามข้อ ๒ (๖) และมีคุณสมบัติตามข้อ๓ แห่งละหนึ่งคน จากนั้นให้ผู้ได้รับการเสนอชื่อเลือกกันเองให้เหลือจำนวนสิบเจ็ดคน(๕) การสรรหาและการเลือกประธานกรรมการให้กรรมการโดยตำแหน่ง ตามข้อ ๒ (๒) และ(๗) และผู้ที่ได้รับเลือกเป็นกรรมการตาม (๑) (๒) (๓) และ (๔) ร่วมกันเลือกประธานกรรมการจากผู้ที่ได้รับเลือกเป็นกรรมการผู้ทรงคุณวุฒิเมื่อดำเนินการสรรหาและเลือกตาม(๑) (๒) (๓) (๔) และ (๕) เสร็จสิ้นแล้วให้นำรายชื่อเสนอรัฐมนตรีว่าการกระทรวงศึกษาธิการเพื่อพิจารณาเสนอคณะรัฐมนตรีแต่งตั้งเป็นประธานกรรมการและกรรมการข้อ ๕ หลักเกณฑ์ วิธีการสรรหาและการเลือกประธานกรรมการและกรรมการ นอกจากที่กำหนดไว้ในกฎกระทรวงนี้ให้เป็นไปตามประกาศของเลขาธิการคณะกรรมการการอาชีวศึกษาข้อ ๖ประธานกรรมการและกรรมการตามข้อ ๒ (๓) (๔) (๕) และ (๖) มีวาระการดำรงตำแหน่งคราวละสี่ปีและอาจได้รับแต่งตั้งอีกได้ แต่จะดำรงตำแหน่งติดต่อกันเกินสองวาระไม่ได้ข้อ ๗นอกจากการพ้นจากตำแหน่งตามวาระ ประธานกรรมการและกรรมการตามข้อ ๒ (๓) (๔) (๕)และ (๖) พ้นจากตำแหน่งเมื่อ(๑) ตาย(๒) ลาออก(๓) คณะรัฐมนตรีให้ออกเพราะมีความประพฤติเสื่อมเสียบกพร่องต่อหน้าที่หรือหย่อนความสามารถ(๔) ขาดคุณสมบัติตามข้อ๓ข้อ ๘ในกรณีที่ประธานกรรมการหรือกรรมการตามข้อ ๒ (๓) (๔) (๕) หรือ (๖) พ้นจากตำแหน่งก่อนครบวาระ ให้ดำเนินการสรรหา เลือกและแต่งตั้งประธานกรรมการหรือกรรมการแทนภายในหกสิบวันนับแต่วันที่ผู้นั้นพ้นจากตำแหน่งเว้นแต่วาระของกรรมการเหลือไม่ถึงหนึ่งร้อยแปดสิบวันจะไม่ดำเนินการก็ได้ให้ผู้ที่ได้รับแต่งตั้งให้ดำรงตำแหน่งแทนอยู่ในตำแหน่งเท่ากับวาระที่เหลืออยู่ของผู้ซึ่งตนแทนในกรณีที่ประธานกรรมการและกรรมการตามวรรคหนึ่งพ้นจากตำแหน่งตามวาระให้ดำเนินการสรรหากรรมการชุดใหม่ภายในหกสิบวันนับแต่วันที่ผู้นั้นพ้นจากตำแหน่งและให้ผู้ซึ่งพ้นจากตำแหน่งตามวาระอยู่ปฏิบัติหน้าที่ต่อไปจนกว่าประธานกรรมการและกรรมการซึ่งแต่งตั้งใหม่เข้ามารับหน้าที่ข้อ ๙ ในวาระเริ่มแรกให้ดำเนินการสรรหา เลือก และแต่งตั้งประธานกรรมการและกรรมการตามข้อ ๒ (๓) (๔) (๕) และ(๖) ให้แล้วเสร็จภายในหนึ่งร้อยแปดสิบวันนับแต่วันที่กฎกระทรวงนี้มีผลใช้บังคับให้ไว้ ณ วันที่๗ กรกฎาคม พ.ศ. ๒๕๔๖ปองพล อดิเรกสารรัฐมนตรีว่าการกระทรวงศึกษาธิการหมายเหตุ:- เหตุผลในการประกาศใช้กฎกระทรวงฉบับนี้ คือ โดยที่มาตรา ๑๗ วรรคสี่ แห่งพระราชบัญญัติระเบียบบริหารราชการกระทรวงศึกษาธิการพ.ศ. ๒๕๔๖ บัญญัติให้จำนวนกรรมการคุณสมบัติ หลักเกณฑ์ และวิธีการสรรหา การเลือกประธานกรรมการและกรรมการวาระการดำรงตำแหน่งและการพ้นจากตำแหน่งของกรรมการในคณะกรรมการการอาชีวศึกษา เป็นไปตามที่กำหนดในกฎกระทรวงจึงจำเป็นต้องออกกฎกระทรวงนี้พัชรินทร์/สุนันทาแก้ไข๒๒กันยายน ๒๕๔๖A+Bดลธี/ผู้จัดทำ๑๑ กุมภาพันธ์ ๒๕๕๒พัชรินทร์/ตรวจ๑๑กุมภาพันธ์ ๒๕๕๒[๑]ราชกิจจานุเบกษา เล่ม ๑๒๐/ตอนที่ ๖๓ ก/หน้า ๔๙/๗ กรกฎาคม ๒๕๔๖